கோகோ இலைகள் பொதுவாக ஒரு காரப் பொருளுடன் (சுண்ணாம்பு போன்று) கலந்து மடித்துத் திணிக்கப்பட்டு மென்று சுவைக்கப்படுகிறது, ஈறுகளுக்கும் கன்னத்திற்கும் இடையில் தொடர்ந்து இருக்கும் நிலையில் (புகையிலை சுவைப்பதில் இருப்பது போலவே), இதன் சாறு உறிஞ்சப்படும். இந்த சாறு மெதுவாக கன்னத்தின் உள்பகுதி சவ்வினால் உறிஞ்சப்பட்டு பின் விழுங்கப்படும் போது இரைப்பை குடல் பாதையின் வழியே உறிஞ்சப்படுகிறது. மற்றொரு வகையில், கோகோ இலைகள் ஒரு திரவத்தில் அமிழ்த்தப்பட்டு தேநீர் போல் பருகப்படலாம். கோகோ இலைகளை விழுங்குவது என்பது பொதுவாக கோகோயின் பயன்பாட்டின் திறம்பட்டதல்லாத வழியாகும். கோகோ இலை நுகர்வை ஆதரிப்போர், அது முழுதாய் கோகோயின் அல்ல என்பதால் அதனை சட்டவிரோத போதைமருந்தாய் கருதி குற்றமாக்கக் கூடாது என்று வாதிடுகின்றனர். கோகோயின் நீர்ப்பகுப்பு செய்யப்பட்டு அமில வயிற்றில் செயலற்ற நிலையில் வழங்கப்படுவதால், தனியாக விழுங்கப்படும்போது அது உடனடியாக உறிஞ்சப்படுவதில்லை. (சுண்ணாம்பு போன்ற) ஒரு உயர்ந்த காரப் பொருளுடன் கலந்து பயன்படுத்தப்படும்போது தான் வயிற்றில் அது ரத்த ஓட்டத்துடன் கலக்க முடியும். வாய்வழி உட்கொள்ளப்படும் கோகோயின் திறம்பட உறிஞ்சப்படுவதை இன்னும் இரண்டு கூடுதல் காரணிகள் வரம்புபடுத்துகின்றன. முதலாவதாக, மருந்தின் ஒரு பகுதி கல்லீரலால் சிதைமாற்றத்திற்கு ஆளாக்கப்படுகிறது. இரண்டாவதாக, மருந்து படுகையில் வாய் மற்றும் உணவுக்குழாயில் இருக்கும் ரத்ததந்துகிகள் சுருங்குவதால் மருந்து உறிஞ்சப்படும் மேற்பரப்பு பகுதியின் அளவும் குறைகிறது. ஆயினும், கோகோ இலை கலந்த ஒரு கோப்பை அருந்தியவராயிருந்தாலும் அவரது சிறுநீரில் கோகோயின் சிதைமாற்றப் பொருட்களைக் கண்டறிய முடியும். எனவே, திறம்பட்டதல்ல என்றாலும் கோகோயின் உட்கொள்ளலில் இதுவும் ஒரு கூடுதல் வடிவமாகவே கருதப்படுகிறது.

வாய்வழி உட்கொள்ளப்படும் கோகோயின் ரத்த ஓட்டத்தில் கலக்க ஏறத்தாழ 30 நிமிடங்கள் எடுத்துக் கொள்கிறது. பொதுவாக, வாய் வழி உட்கொள்வதில் மூன்றில் ஒரு பங்கு தான் உறிஞ்சப்படுகிறது, ஆயினும் கட்டுப்படுத்தப்பட்ட அமைவுகளில் உறிதல் 60% வரை எட்டியிருப்பதாக காண்பிக்கப்பட்டுள்ளது. உறியப்படுவதின் குறைவான விகிதத்தால், கோகோயின் உள்ளே சென்ற பின் சுமார் 60 நிமிடங்களில் அதிகப்பட்ச உடலியல் மற்றும் மனோவியல் விளைவுகள் எட்டப்படுகின்றன. இந்த விளைவுகளின் தோற்றம் மெதுவாய் அரும்பினாலும், இந்த விளைவுகள் அவற்றின் உச்சத்தை எட்டியதில் இருந்து சுமார் 60 நிமிடங்கள் வரை நீடித்திருக்கும்.

பொதுவாக நம்பப்படுவதற்கு மாறாய், வாய் வழியாய் எடுத்துக் கொண்டாலும் மூச்சின் வழி உறிஞ்சினாலும் ஏறக்குறைய ஒரே அளவு மருந்து தான் உறிஞ்சப்படுகிறது: 30 முதல் 60%. வாய்வழி உட்கொள்ளப்படுவதைக் காட்டிலும் மூச்சு வழி உறிஞ்சப்படும் கோகோயின் உச்சகட்ட மருந்து விளைவுகளை துரிதத்தில் எட்ட வகைசெய்கிறது. கோகோயினை மூக்கின் வழி உறிஞ்சும்போது, உச்சகட்ட உடலியல் விளைவுகள் 40 நிமிடங்களுக்குள்ளாகவும் அதிகப்பட்ச மனோவியல் விளைவுகள் 20 நிமிடங்களுக்குள்ளாகவும் எட்டப்படுகிறது, ஆயினும் உண்மையான செயல்பாட்டு துவக்கம் 5 முதல் 10 நிமிடங்களில் துவங்குகிறது, இது கோகோயினை வாய்வழி உட்கொள்வதற்கு ஒத்த அளவாகவே இருக்கிறது. நாசித் துவாரங்கள் வழி உறிஞ்சப்பட்ட கோகோயினின் விளைவுகள் உச்சகட்ட விளைவுகள் எட்டப்பட்ட பின் சுமார் 40 - 60 நிமிடங்களுக்கு நீடிக்கிறது.

"கோகோ தேநீர்" அல்லது கோகோ-இலை நீர் என்பது மரபு வழியான கோகோயின் நுகர்வு முறைகளில் ஒன்றாக உள்ளது, பெரு மற்றும் பொலிவியா போன்ற கோகோ உற்பத்தி செய்யும் நாடுகளில் உயரமான இடத்தில் இருப்பதால் வரும் உபாதைகளின் சில அறிகுறிகளைக் குறைக்க இது பல சமயங்களில் பரிந்துரை செய்யப்படுகிறது. இந்த முறை நுகர்வு என்பது பல நூற்றாண்டுகளாக தென் அமெரிக்காவின் பூர்வீக பழங்குடியினரால் பின்பற்றப்பட்டு வரும் ஒரு முறையாகும். பல்வேறு குடியேற்றங்களுக்கிடையே பல நாட்கள் தொடர்ந்து பயணம் செய்ய வேண்டியிருக்கும் செய்தித்தூதர்களாக வேலை செய்தவர்களுக்கு சக்தியை அதிகப்படுத்துவதும் அயற்சியைக் குறைப்பதும் பழங்கால கோகோ நுகர்வுக்கான காரணங்களில் ஒன்றாய் இருந்தது.

1986 ஆம் ஆண்டில் "அமெரிக்கன் மெடிக்கல் அசோசியேஷன் ஜர்னலில்" வெளியான ஒரு கட்டுரை, அமெரிக்க சுகாதார உணவு ஸ்டோர்களில் உலர்த்திய கோகோ இலைகள் "ஹெல்த் இன்கா டீ" தயாரிக்கப்படுவதற்கு விற்பனை செய்யப்பட்டதை வெளிப்படுத்தியது. "கோகோயின் நீக்கம்" செய்யப்பட்டிருப்பதாக உறையில் இருந்த விவரம் தெரிவித்தாலும், அப்படி ஒரு நிகழ்முறை உண்மையில் செய்யப்பட்டிருக்கவில்லை. ஒரு நாளைக்கு இந்த தேநீரை இரண்டு கோப்பை பருகினால் ஒரு லேசான தூண்டலும், இதயத் துடிப்பு அதிகரிப்பும், மனோநிலை உற்சாகமும் கிடைப்பதாகவும், இந்த தேநீர் அடிப்படையில் தீங்கற்றதே என்றும் அந்த கட்டுரை தெரிவித்தது. ஆயினும், ஹவாய், சிகாகோ, இலினாய்ஸ், ஜார்ஜியா மற்றும் அமெரிக்காவின் கிழக்குக் கடற்கரையின் பல பகுதிகளில் இருந்தும் DEA ஏராளமான உற்பத்திப் பெட்டகங்களை பறிமுதல் செய்தது, அத்துடன் அந்த பொருள் கடை அலமாரிகளில் இருந்தும் அகற்றப்பட்டது.

நீடித்த வகை
பொதுவான பயன்பாடு
கோகோ இலை
வரலாறு